एमईएसबीएआई को पिछले डेढ़ साल से रक्षा संबंधी कार्यों के लिए अपने बकाए का भुगतान मिलने में काफी परेशानी का सामना करना पड़ रहा है। इस समय एमईएसबीएआई की पूरे देश में 73 शाखाएं हैं। एमईएसबीएआई इकलौती ऐसी एसोसिएशन है, जो रक्षा मंत्रालय से मान्यता प्राप्त है। एमईएसबीएआई भारतीय सेनाओं की सभी तीनों विंग की आधारभूत जरूरतों को पूरा करने के लिए कंस्ट्रक्शन, मेनटेनेंस और रिनोवेशनका काम भी करती है। ये केवल सुरक्षाबलों के लिए इमारतों का निर्माण ही नहीं करती, सुरक्षा बलों के लिए रनवे भी बनाती है। एमईएसबीएआई मिलिट्री इंजीनियरिंग सर्विसेज को प्रशिक्षित और विश्वासपात्र वर्कर की सप्लाई करती है और रक्षा बलों के इस्तेमाल केलिए फर्नीचर भी बनाती है।